PSL บวกแรง 3.70% ลุ้น Q4/60 รายได้กระฉูดรับค่าระวางเรือพุ่ง-ค่าใช้จ่ายลด
PSL บวกแรง 3.70% ลุ้น Q4/60 รายได้กระฉูดรับค่าระวางเรือพุ่ง-ค่าใช้จ่ายลด ล่าสุด ณ เวลา 11.20 น. ราคาอยู่ที่ 11.20 บาท บวก 0.40 บาท หรือ 3.70% สูงสุดที่ 11.40 บาท ต่ำสุดที่ 11 บาท มูลค่าซื้อขายที่ 41.40 ล้านบาท 
1 ธ.ค. 2560

ผู้สื่อข่าวรายงานว่า ราคาหุ้นบริษัท พรีเชียส ชิพปิ้ง จำกัด (มหาชน) หรือ PSL ณ เวลา 11.20 น. ราคาอยู่ที่ 11.20 บาท บวก 0.40 บาท หรือ 3.70% สูงสุดที่ 11.40 บาท ต่ำสุดที่ 11 บาท มูลค่าซื้อขายที่ 41.40 ล้านบาท

ด้านนักวิเคราะห์ บล.ฟิลลิป แนะนำ “ซื้อ” หุ้น PSL ในราคาเป้าหมาย 13.50 บาท/หุ้น ทั้งนี้ คาดว่าแนวโน้มไตรมาส 4/60 จะดีขึ้นกว่าไตรมาสก่อนหน้าตามค่าระวางเรือที่ดีขึ้นและค่าใช้จ่ายที่ลดลง
โดยดัชนี BHSI และ BSI เฉลี่ย ต.ค. ยังดีขึ้นจากไตรมาส 3/60 อีกทั้งรายการพิเศษที่เกิดขึ้นจะไม่มีในไตรมาส 4/60 แม้คาดจะมีค่าใช้จ่ายเกี่ยวกับคดีความที่บันทึกในค่าใช้จ่ายบริหารอยู่ แต่มองจะลดลงกว่าไตรมาสก่อนหน้า จึงคาดว่าแนวโน้มไตรมาส 4/60 จะดีขึ้นเทียบกับไตรมาสก่อนหน้าและเทียบกับปีก่อน ทั้งในแง่รายได้ที่ดีขึ้นและค่าใช้จ่ายที่ลดลง